laion/Wikipedia-Exotic huggingface dataset:
বাটালি

বাটালি অনেকটা কুঠারের মতো দেখতে একটা কর্তন যন্ত্র যা প্রস্তর যুগে থেকে ব্যবহার করা হয়। এটা ধারালো কাটা প্রান্তের যেকোনো যন্ত্র হতে পারে। বাটালিগুলি খালিহাতে কাঠ মসৃণ ও খোদাই করার কাজে ব্যবহার করা হয়। এটা কুঠারের মতই কিন্তু এটার ধারালো প্রান্ত হাতলের সাথে খাড়াখাড়ি ভাবে থাকে। দুই প্রকার বাটালের মধ্যে হাত বাটাল ছোট হাতল যুক্ত যেটা এক হাত দিয়ে ব্যবহার করা যায় এবং অন্যটি পা বাটাল যেটি লম্বা হাতল যুক্ত শক্তিশালী আঘাত করতে সক্ষম দুই হাতে বাবহারযোগ্য যন্ত্র, এটার ধারালো প্রান্ত সাধারণত পা এর স্তরে আহাত করে। বাটালির ফলক যন্ত্রটির ডান কোনে খাদের মধ্যে বসানো হয় (একটি নিড়ানি বা সমতলের মত), অন্যদিকে কুঠারের ফলকের ক্ষেত্রে খাদের দিকে সমতল থাকে। একইরকম কিন্তু ভোঁতা অন্য একটি যন্ত্র কোদাল যা শক্ত জমি খোদাই এর কাজে ব্যবহার করা হয়। পুরাতন রাজত্বের প্রথমদিকে প্রাচীন মিশরের শিল্প থেকে বাটালির চিত্র ফোটানো হয়েছে। মূলত বাটালির ফলক পাথর দিয়ে তৈরি করা হত, কিন্তু পূর্ববংশীয় যুগ থেকেই তামার বাটালি পাথরের পরিবর্তে প্রতিস্থাপিত হয়। যেখানে পাথরের ফলক কাঠের হাতলের সাথে দৃঢ়ভাবে বাঁধা হত, সেখানে ধাতুর ফলকের খোলস আছে যাতে হাতল লাগানো যায়। মিশরীয় বাটালির উধারন পাওয়া যাবে যাদুঘরে এবং পেট্রি মিউজিয়াম ওয়েবসাইট। বাটালির চিত্র চিত্রমালাতে বর্ণমালা হিসেবেও ব্যবহার করা হত, প্রতিনিধিত্বমূলক ব্যঞ্জনবর্ণ stp ব্যবহার করা হত "মননিত" এর ক্ষেত্রে, এবং ফারাও xx ব্যবহার করা হত দেবতা এর ক্ষেত্রে ও yy দেবী এর ক্ষেত্রে। আহ্নেতজার (ahnetjer) (বাটালির মত যন্ত্র) এর চিত্র ব্যবহার করা হত Mouth ceremony এর উদ্বোধনীতে, যাতে শক্তি তাদের অনুভূতি থেকে মূর্তি বা মমীতে স্থানান্তরিত হয়। এটা স্পষ্টত নতুন উৎসর্গকৃত ষাঁড় বা গাভী এর সামনের পা যা দ্বারা মুখের সাথে স্পর্শ করানো হত। যেহেতু লৌহ-যুগের প্রযুক্তি প্রাচীন মিশরীয়দের দক্ষিণ আফ্রিকার দিকে দেশান্তরিত হওয়ার সাথে সরানো হয়েছে, তারা তাদের প্রযুক্তির সাথে বাটালিও তাদের সাথে নিয়ে গেছে। এখন গ্রামীণ আফ্রিকায় লোহার বাটালি ব্যবহার করা হয় বিভিন্ন উদ্দ্যেশে, পায়খানার কুপ খনন এবং জ্বালানি কাঠ কাটা থেকে শুরু করে চাষের জমি কর্ষণ যদিও তা ভুট্টা, কফি, চা, মটরশুটি, বাজরা, রাঙা আলু অথবা বিভিন্ন ধরনের অর্থকরী বা জীবিকা নির্বাহের ফসল হয়। নিউজিল্যান্ডের প্রাগৈতিহাসিক মাওরি বাটালি কাঠ খোদাই এর কাজে ব্যবহার করা হত, যা নেফ্রাইট বা বিশেষ পাথর দিয়ে তৈরি করা হত। ওই একই সময়ে হেন্ডারসন দ্বীপের অধিবাসীরা অনেক বড় ঝিনুকের খোলস দিয়ে বাটালি তৈরি করত, এটা ছিল পূর্ব পলিনেশিয়া ছোট প্রবাল দ্বীপ যেখানে চুনাপাথর ব্যতীত অন্য কোন শিলা পাওয়া যেত না। আমেরিকার উত্তর-পশ্চিম উপকূলের অধিবাসীরা ঐতিহ্যগতভাবে নির্মাণ (বল তৈরি থেকে ডোঙা তৈরি) বা শিল্প ( মুখোশ তৈরি থেকে টোট্যামের খুঁটি) এর কাজে বাটালি ব্যবহার করতো। উত্তর-পশ্চিম উপকূলের বাটালি দুই ধরনের -  hafted and D-handle. উইকিমিডিয়া কমন্সে বাটালি সংক্রান্ত মিডিয়া রয়েছে। উইকিঅভিধানে বাটালি শব্দটি খুঁজুন। Oxford English Dictionary: Edge-tool, edged-tool. The section about types of adzes is based on a Quicksilver Wiki article at A Glossary of Terms For Traditional Timber Framing (Timberbee) under the terms of the GNU Free Documentation License, last accessible 25 July 2006. Leo Verhart, Contact in stone: adzes, Keile and Spitzhauen in the Lower Rhine Basin. Neolithic stone tools and the transition from Mesolithic to Neolithic in Belgium and the Netherlands, 5300-4000 cal BC. Journal of Archaeology in the Low Countries 4-1 (October 2012)
বৈরাটি ইউনিয়ন, মিঠামইন

বৈরাটি ইউনিয়ন হল ঢাকা বিভাগের কিশোরগঞ্জ জেলার মিঠামইন উপজেলার একটি ইউনিয়ন। ইউনিয়নটি পূর্বে কাটখাল ইউনয়নের অংশ ছিল। উপজেলা সদরের সাথে এ ইউনিয়নের যোগাযোগের একমাত্র মাধ্যম হল নৌকা। বৈরাটি ইউনিয়ন ২০০৩ সালে কাটখাল ইউনিয়ন ভেঙে গঠন করা হয়। বৈরাটি ইউনিয়ন ১৩টি গ্রাম বা ৪টি মৌজা নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। বিরামচর বাহের চর নোয়াবাদ চরহাটি মাইজচর ভাটিয়া যাদবপুর বৈরাটি মাসুম নগর চরগাও দাউদপুর ইমামনগর ভুরভুরি "Geographic coordinates of Kishoreganj, Bangladesh" (ইংরেজি ভাষায়)। DATEANDTIME.INFO। সংগ্রহের তারিখ ৪ ফেব্রুয়ারি ২০১৭।
হুইজ

হুইজ (উচ্চারণ who is এর ন্যায়) একটি জিজ্ঞাসা এবং প্রতিক্রিয়া প্রোটোকল যে ব্যাপকভাবে ডাটাবেসে ব্যবহৃত যেমন একটি ডোমেন নাম (Domain Name), একটি আইপি (IP) ঠিকানা ব্লক বা একটি স্বশাসিত সিস্টেম হিসাবে নিবন্ধিত ব্যবহারকারীরা বা, একটি ইন্টারনেট রিসোর্সের তথ্য-সমূহ সংরক্ষণ করে অনুসন্ধানের জন্য ব্যবহার করা হয়, কিন্তু একটি আরও অনেক কাজে ব্যবহার করা যায়। প্রোটোকল সংরক্ষণ করে এবং একটি পাঠযোগ্য বিন্যাসে ডাটাবেসের বিষয়বস্তু ব্যাবহারকারির কাছে বিতরণ করে।[১] WHO IS প্রোটোকল জন্য RFC 3912 সালে নথিভুক্ত করা হয়।এবং এমন আরো অনেক কাজে who is ব্যবহার হয়। WHOIS প্রোটোকল ARPANET এর আগমন NICKAME প্রোটোকলের আদলে তৈরি ছিল এবং নাম(Neme)/আঙুল(Finger) প্রোটোকল, জন্য RFC 742 (1977) এর নির্দেশমালার উপর ভিত্তি করে ছিল। 1982 সালে NICNAME/WHOIS প্রোটোকল প্রথম নেটওয়ার্ক ইনফরমেশন সেন্টার এর হারেনস্টাইন এবং ভিক হোয়াইট এসআরআই ইন্টারন্যাশনালে RFC 812 তৈরি করেছিলেন।WHOIS মূলত নেটওয়ার্ক কন্ট্রোল প্রোগ্রামের (এনসিপি) বাস্তবায়িত কিন্তু যখন TCP/IP এর স্যুট ARPANET এর আগমন ও পরে ইন্টারনেটে জুড়ে নির্দিষ্ট করা হয় তার প্রধান ব্যবহার পাওয়া যায়নি। প্রোটোকল স্পেসিফিকেশন নিম্নলিখিত (মূল উদ্ধৃতি) হল: Connect to the service host TCP: service port 43 decimal NCP: ICP to socket 43 decimal, establishing two 8-bit connections Send a single "command line", ending with <CRLF>. Receive information in response to the command line. The server closes its connections as soon as the output is finished. কমান্ড-লাইনের মাধ্যমে সার্ভার ক্যোয়ারী সাধারণত একটি একক নাম উল্লিখিত হয়। অর্থাত একটি রিসোর্সের নাম। যাইহোক, সার্ভার একটি কোয়েরি গ্রহণ, গ্রহণযোগ্য কমান্ড লাইন বিন্যাসের একটি বিবরণ ফিরে একমাত্র প্রশ্নবোধক চিহ্ন (?) নিয়ে গঠিত। প্রতিস্থাপন বা Wild-Card ফরম্যাটের(Format) এছাড়াও অস্তিত্ব, উদাঃ, ক্যোয়ারী নামের একটি পূর্ণ স্টপ (সময়ের) সংযোজন সব থাকে। আধুনিক ইন্টারনেটের উপর, WHOIS সেবা সাধারণত ট্রান্সমিশন কন্ট্রোল প্রোটোকল (TCP) ব্যবহার আদানপ্রদান হয়। সার্ভারের সুপরিচিত পোর্ট সংখ্যার ৪৩ উপর অনুরোধ গ্রহণ করে। ক্লায়েন্ট(Client) হল এক প্রকার সহজ অ্যাপ্লিকেশন যে সার্ভারে একটি যোগাযোগের চ্যানেল স্থাপন হয়, সম্পদ অনুসন্ধান করা হবে এর নাম দিয়ে একটি টেক্সট রেকর্ড প্রেরণ এবং লেখার একটা ক্রম আকারে প্রতিক্রিয়া জন্য অপেক্ষা করে যা ডাটাবেসের মধ্যে পাওয়া রেকর্ড। প্রোটোকলটির এতোই সরল, এছাড়াও একটি WHOIS সার্ভার Telnet প্রোটোকল ব্যবহার অনুসন্ধানের জন্য, একটি অ্যাপ্লিকেশন, এবং একটি কমান্ড লাইন ইন্টারফেস ব্যবহারকারী অনুমতি দেয়।
অন্তরাত্মা

অনেক ধর্মে এবং দার্শনিক ও পৌরাণিক বিভিন্ন ঐতিহ্যে আত্মাকে বলা হয় যে কোন জীবিত প্রাণীর অশরীরী সত্ত্বা। দার্শনিক বিশ্বাসের উপর ভিত্তি করে আত্মা মরণশীল হতে পারে কিংবা অমর হতে পারে। খ্রিস্টান, ইহুদী ধর্মাবলম্বীদের বিশ্বাস অনুযায়ী, শুধুমাত্র মানুষের আত্মা অমর (যদিও অমরত্ব নিয়ে ইহুদীদের মধ্যে বিতর্ক রয়েছে, ব্যাপারটি প্লেটো দ্বারা প্রভাবিত হতে পারে)। যেমন, ক্যাথলিক ধর্মতত্ত্ববিদ থমাস অ্যাকিনাস মনে করেন, আত্মা (অ্যানিমা) রয়েছে সব প্রাণীতেই, কিন্তু অমর আত্মার অধিকারী শুধুমাত্র মানুষই। অন্যান্য ধর্মে (বিশেষ করে হিন্দুধর্ম ও জৈনধর্মে) এই বিশ্বাস আছে যে, সব জীবিত অস্তিত্বেরই আত্মা আছে, যেটা অ্যারিস্টোস্টলও বিশ্বাস করতেন । আবার অনেকে এই শিক্ষা দেন যে, জড় সত্ত্বারও (যেমন নদী কিংবা পর্বতের) নিজস্ব আত্মা রয়েছে । এই ধরনের বিশ্বাসকে বলা হয় অ্যানিমিজম। "soul."Encyclopædia Britannica. 2010. Encyclopædia Britannica 2006 CD. 13 July 2010. http://www.oed.com/view/Entry/185083. Oxford English Dictionary (OED). Oxford English Dictional (OED). Retrieved 1 December 2016. http://www.jewishencyclopedia.com/articles/8092-immortality-of-the-soul www.jewishencyclopedia.com. Retrieved 2016-12-14. Peter Eardley and Carl Still, Aquinas: A Guide for the Perplexed (London: Continuum, 2010), pp. 34–35 https://web.archive.org/web/20080709052029/http://www.bartleby.com/65/so/soul.html The Columbia Encyclopedia, Sixth Edition. 2001–07. Retrieved 12 November 2008.
ইসরায়েলের স্বাধীনতার ঘোষণাপত্র

প্রথম বিশ্বযুদ্ধে তুর্কি উসমানীয় সাম্রাজ্যের পতনের পর প্যালেস্টাইন বা ফিলিস্তিনসহ বেশিরভাগ আরব এলাকা চলে যায় যুক্তরাজ্য- ফ্রান্সের অভিভাবকত্বে। ১৯১৭ সালের ২রা নভেম্বর ব্রিটিশ পররাষ্ট্রমন্ত্রী (প্রাক্তন ব্রিটিশ প্রধানমন্ত্রী) আর্থার জেমস বেলফোর ইহুদীবাদীদেরকে লেখা এক পত্রে ফিলিস্তিনী ভূখন্ডে একটি ইহুদি রাষ্ট্র প্রতিষ্ঠার প্রতিশ্রুতি ঘোষণা করেন। বেলফোর ঘোষণার মাধমে ফিলিস্তিন এলাকায় ইহুদিদের আলাদা রাষ্ট্রের সম্ভাবনা উজ্জ্বল হয় এবং বিপুলসংখ্যক ইহুদি ইউরোপ থেকে ফিলিস্তিনে এসে বসতি স্থাপন করতে থাকে। ১৯০৫ থেকে ১৯১৪ সাল পর্যন্ত ফিলিস্তিনে ইহুদিদের সংখ্যা ছিল মাত্র কয়েক হাজার। কিন্তু ১৯১৪ সাল থেকে প্রথম বিশ্বযুদ্ধ শুরু হওয়ার পর থেকে ১৯১৮ সাল পর্যন্ত ব্রিটিশদের সহযোগিতায় ফিলিস্তিনে ইহুদিদের সংখ্যা ২০ হাজারে উন্নীত হয়। এরপর প্রকাশ্যে ফিলিস্তিনে ইহুদি অভিবাসীদের ধরে এনে জড়ো করা শুরু হলে ১৯১৯ থেকে ১৯২৩ সাল নাগাদ ফিলিস্তিনে ইহুদিদের সংখ্যা ৩৫ হাজারে পৌঁছে যায়। ১৯৩১ সালে ইহুদিদের এই সংখ্যা প্রায় ৫ গুণ বৃদ্ধি পেয়ে ১ লাখ ৮০ হাজারে পৌঁছায়। এভাবে ফিলিস্তিনে ইহুদী অভিবাসীর সংখ্যা উল্লেখযোগ্য হারে বাড়তে থাকে এবং ১৯৪৮ সালে সেখানে ইহুদিদের সংখ্যা ৬ লাখে উন্নীত হয়। ১৯১৮ সালে বৃটেনের সহযোগিতায় গুপ্ত ইহুদি বাহিনী "হাগানাহ" গঠিত হয়। এ বাহিনী ইহুদিবাদীদের রাষ্ট্র তৈরির কাজে গুরুত্বপূর্ণ ভূমিকা পালন করে। প্রথমে ফিলিস্তিনী জনগণের বিরুদ্ধে ইহুদিবাদীদের সহায়তা করা হাগানাহ বাহিনীর দায়িত্ব হলেও পরবর্তীকালে তারা সংঘবদ্ধ সন্ত্রাসী বাহিনীতে পরিণত হয়। ফিলিস্তিনী জনগণের বাড়িঘর ও ক্ষেতখামার দখল করে তাদেরকে ফিলিস্তিন থেকে বিতাড়িত করা এবং বাজার ও রাস্তাঘাটসহ জনসমাবেশ স্থলে বোমা বিস্ফোরণ ঘটিয়ে ফিলিস্তিনীদের মধ্যে আতঙ্ক সৃষ্টি করে তাদের বিতাড়নের কাজ ত্বরান্বিত করা ছিল হাগানাহ বাহিনীর কাজ।. দ্বিতীয় বিশ্বযুদ্ধের পর ১৯৪৭ সালে জাতিসংঘ এর সাধারণ পরিষদে ফিলিস্তিনী ভূখন্ডকে দ্বিখন্ডিত করা সংক্রান্ত ১৮১ নম্বর প্রস্তাব গৃহীত হয়। জাতিসংঘ ফিলিস্তিনকে দ্বিখন্ডিত করার প্রস্তাব পাশ করে নিজেদের মাতৃভূমির মাত্র ৪৫ শতাংশ ফিলিস্তিনীদের এবং বাকি ৫৫ শতাংশ ভূমি ইহুদিবাদীদের হাতে ছেড়ে দেয়ার সিদ্ধান্ত নেয়। এভাবে ১৯৪৮ সালের ১৪ মে ইসরায়েলের স্বাধীনতা ঘোষণা করা হয়। দাভিদ বেন গুরিয়ন ইসরায়েলের প্রথম প্রধানমন্ত্রী হিসেবে দায়িত্বভার গ্রহণ করেন। ইসরায়েল ফিলিস্তিন বেলফোর ঘোষণা Zionists Proclaim New State of Israel; Truman Recognizes it and Hopes for Peace New York Times, 15 May 1948 Then known as the Zionist Organization. Brenner, Michael; Frisch, Shelley (এপ্রিল ২০০৩)। Zionism: A Brief History। Markus Wiener Publishers। পৃষ্ঠা 184।  Provisional Government of Israel: Official Gazette: Number 1; Tel Aviv, 5 Iyar 5708, 14.5.1948 Page 1: The Declaration of the Establishment of the State of Israel: Retrieved 5 January 2015 Zionists Proclaim New State of Israel; Truman Recognizes it and Hopes for Peace New York Times Brenner, Michael; Frisch, Shelley (এপ্রিল ২০০৩)। Zionism: A Brief History। Markus Wiener Publishers। পৃষ্ঠা 184। সংগ্রহের তারিখ ১৩ জুলাই ২০১১।
রাখালী

রাখালী বাংলাদেশের পল্লি কবি জসীম উদ‍্দীনের ১৯ টি কবিতা নিয়ে তৈরি একটি কবিতার বই। জসীম উদ্ দীনয়ের তরুন বয়সের লেখা কবিতাগুলো রয়েছ। বইটি ১৯২৭ সালে পলাশ প্রকাশনী থেকে প্রকাশ পায়। প্রচ্ছদ একেঁছেন নন্দলাল বসু। পৃষ্ঠা সংখ্যা ৬৮। কবিতা গুলোতে পল্লির জীবন বেশি প্রভাব রয়েছে। বইটিতে ১৯টি কবিতা আছে এর মধ্য কবর কবিতাটি বেশ জনপ্রিয় হয়। ২টি কবিতা গান এর সুরে গান হিসেবে প্রচলিত। রাখালী সিঁদুরে বেসাতি (মেয়েলি গানের সুর) কিশোরী বৈদেশী বন্ধু (গান বারমাসি) রাখাল ছেলে কবর মা সুজন বন্ধুরে (গান) বৈরাগী আর বোস্টমী যায় জেলে গাঙে মাছ ধরিতে যায় মনই যদি নিবি পল্লি জননী পাহাড়িয়া শাক তুলুনী কৃষান-দুলালি গহীন গাঙের নায়া তরুণ কিশোর মনা শেখ বোশেখ শেষের মাঠ রাশা সবুজ ভেলভেট হোটেল গ্রেভার ইন আইএসবিএন ৯৮৪-৪৬০-০৬০-X
বাংলা (ব্যান্ড)

বাংলা বাংলাদেশের একটি বহুল জনপ্রিয় ব্যান্ড। তারা মূলত আধুনিক সঙ্গীত-সরঞ্জামের সমন্বয়ে গ্রাম-বাংলার সনাতন বাউল সঙ্গীত গেয়ে থাকেন। ব্যান্ডের প্রধান গায়িকা আনুশেহ্‌ আনাদিল এর মতে বাংলা হচ্ছে ‘নকল বাউল’। তাদের প্রথম অ্যালবাম কিংকর্তব্যবিমূঢ় বাংলাদেশের শহুরে তরুণ সমাজের কাছে বেশ জনপ্রিয়তা পায়। বর্তমানে বাউল-ফিউশন সঙ্গীতের যে ধারা দেশে প্রচলিত হয়েছে, বাংলা সেই ধারার অগ্রভাগে রয়েছে। বাংলা বিদেশেও অনেকবার অনুষ্ঠান করেছে। প্রখ্যাত ঢোল-বাদক নজরুল প্রায়শই ব্যান্ডের সাথে বাজিয়ে থাকেন। ২০১১ সালে ভারতের দ্য মেমোরিয়াল অ্যাওয়ার্ড ফর ইয়াং সাউথ এশিয়ানস (মিতো) অ্যাওয়ার্ড জিতেছেন আনুশেহ আনাদিল। আনুশেহ (ভোকাল) বুনো (গিটার) অর্ণব (ভোকাল ও গিটার) কার্তিক নজরুল (ঢোল) শান্তনু (ড্রামস) কিংকর্তব্যবিমূঢ় প্রত্যুতপন্নমতিত্ব তোমার ঘরে বাস করে রাত পোহালে পাখি বলে ঘাটে লাগাইয়া ডিঙ্গা নামাজ আমার হইলো না আদায় কৃষ্ণ পক্ষ কালো পক্ষ কালারে কইরো গো  মানা http://archive.prothom-alo.com/detail/date/2011-01-12/news/12161[স্থায়ীভাবে অকার্যকর সংযোগ] বাংলা ব্যান্ড সম্পর্কে বিস্তারিত তথ্য, ইতিহাস ও আর্কাইভ রাখা আছে Bangla Band ওয়েবসাইটে। বাংলা ব্যান্ডের দাপ্তরিক ওয়েবসাইট
সৈয়দ সদরুজ্জামান

সৈয়দ সদরুজ্জামান (জন্ম: ৩১ জানুয়ারি, ১৯৫০) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। সৈয়দ সদরুজ্জামান জন্ম জামালপুর জেলার মেলান্দহ উপজেলার দুরমুঠ (সাহেব বাড়ি) গ্রামে। তার বাবার নাম সৈয়দ বদরুজ্জামান এবং মায়ের নাম সৈয়দা খোদেজা জামান। তার স্ত্রীর নাম সৈয়দা সাহানা জামান। তার এক ছেলে, দুই মেয়ে। ১৯৭১ সালে কলেজের শিক্ষার্থী ছিলেন সৈয়দ সদরুজ্জামান। তখন তার বয়স ছিল ১৯ বছর। মা-বাবার অনুমতি নিয়েই তিনি মুক্তিযুদ্ধে যোগ দেন। ভারতে প্রশিক্ষণ শেষে ১১ নম্বর সেক্টরের মহেন্দ্রগঞ্জ সাব সেক্টরের একটি কোম্পানির অধিনায়ক হিসেবে দায়িত্ব পালন করেন তিনি। কামালপুরসহ আরও কয়েক স্থানের যুদ্ধে অংশ নেন। তিনি ও তার দলের মুক্তিযোদ্ধারা সাহস ও বীরত্ব প্রদর্শনের মাধ্যমে যুদ্ধ করেন। তার দলের বেশ কয়েকজন সাহসিকতা প্রদর্শনের জন্য খেতাবও পেয়েছেন। ১৯৭১ সালের ৯ আগস্ট জামালপুর জেলার বকশীগঞ্জ উপজেলার উত্তর প্রান্তে ধানুয়া ইউনিয়নের অন্তর্গত উঠানিপাড়ায় সৈয়দ সদরুজ্জামানের নেতৃত্বে এক দল মুক্তিযোদ্ধা সেখানে পাকিস্তান সেনাবাহিনীর জন্য অ্যামবুশ তৈরি করে। ৩৭ জন মুক্তিযোদ্ধা উঠানিপাড়ায় অ্যামবুশ আক্রমনে যোগ দেন। দিনের বেলায় মুক্তিযোদ্ধাদের একটি দল ভারত থেকে এসে অবস্থান নিল বাংলাদেশের ভূখণ্ডে। তাদের নেতৃত্বে ছিলেন সৈয়দ সদরুজ্জামান। অদূরে ছিলো পাকিস্তান সেনাবাহিনীর প্রতিরক্ষা অবস্থান। সেই অবস্থানকে ঘিরে অবস্থান নিয়েছে মুক্তিযোদ্ধাদের আরও কয়েকটি দল। রাতে সৈয়দ সদরুজ্জামানের দলের অবস্থানের দিকে এগিয়ে এল এক দল পাকিস্তানি সেনা এবং শুরু হলো যুদ্ধ। ১০ মিনিটের বেশি সময় সম্মুখযুদ্ধ করে মুক্তিযোদ্ধারা পেছনে ফিরতে শুরু করি। কামালপুরে মোট ১৮ বার আক্রমণ করা হয়। এরমধ্যে ১৪ বার আক্রমণে ছিলেন সৈয়দ সদরুজ্জামান। সেদিন যুদ্ধে পাকিস্তানি সেনাবাহিনীর ২৭ জন হতাহত হয়। বীর প্রতীক দৈনিক প্রথম আলো, "তোমাদের এ ঋণ শোধ হবে না" | তারিখ: ০৫-০৩-২০১২[স্থায়ীভাবে অকার্যকর সংযোগ] একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৬২৯। আইএসবিএন 9789843351449।  একাত্তরের বীর মুক্তিযোদ্ধা (দ্বিতীয় খন্ড)। ঢাকা: প্রথমা প্রকাশন। মার্চ ২০১৩। পৃষ্ঠা পৃ ৩৩৭। আইএসবিএন 9789849025375।  এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।
স্প্যামিং

ইলেক্ট্রনিক স্প্যামিং হচ্ছে একটি তথ্য একই সাথে অনেক ব্যক্তির কাছে প্রেরণ করা, যারা বার্তাটি বা মেসেজটি পেতে চায় না। অধিকাংশ ক্ষেত্রে বিজ্ঞাপন বা প্রচারের উদ্দেশ্যে নিজেরা বা কয়েকটি সার্ভিসের সাথে যুক্ত হয়ে স্প্যাম ছড়ানো হয়। যদিও এটা অনেকভাবে করা হয়ে থাকে, তবে বেশির ভাগের কাছে ইমেইল স্প্যাম শব্দটি পরিচিত। এটি ইলেকট্রনিক বার্তা (mail) প্রেরণ ব্যবস্থাসমূহ ব্যবহার করে পাঠানো একটি অপ্রার্থিত বার্তা (spamming), বিশেষত বিজ্ঞাপন (advertise) পাঠাতে বা, একই সাইটে বারবার মেসেজ (message) পাঠাতে এটা করা হয়ে থাকে। এছাড়াও আরো অনেক ভাবে স্প্যাম সংগঠিত হতে পারে। যেমন: ইনস্ট্যান্ট মেসেজিং, ইউজনেট নিউজগ্রুপ, ওয়েব সার্চ ইঞ্জিন, ব্লগ, উইকি, অনলাইন শ্রেণীবদ্ধ বিজ্ঞাপন, মোবাইল ফোন মেসেজিং, ইন্টারনেট ফোরাম, জাঙ্ক ফ্যাক্স সম্প্রচার, সামাজিক যোগাযোগ মাধ্যম, মোবাইল অ্যাপস, টেলিভিশন বিজ্ঞাপন ও ফাইল শেয়ারিং। এর নামকরণ করা হয়েছে মন্টি পাইথন স্কেচ নামক এক ধরনের মাংসের তৈরি খাবার থেকে। এই খাবারটি লোকেদের কাছে অপছন্দনীয় ও অবাঞ্চিত হওয়ায় তা থেকে এই নামকরণ করা হয়েছে। স্প্যামিং অর্থনৈতিকভাবে টেকসই কারণ বিজ্ঞাপনদাতাদের তাদের মেইলিং লিস্টে ব্যবস্থাপনা, সার্ভার, অবকাঠামো, আইপি রেঞ্জ, এবং ডোমেইন নাম এর জন্য কোন অতিরিক্ত খরচ করতে হয় না। এতে গণবার্তা প্রেরণকারীদের দায়ী করা কঠিন হয়ে পড়ে। এতে প্রবেশ বাধা খুবই কম, স্প্যামাররা সংখ্যায় অনেক বেশি, তাই অপ্রার্থিত বার্তা (spamming) পাঠানোর সংখ্যা দিন দিন বাড়ছে। ২০১১ সালে, স্প্যাম বার্তার আনুমানিক সংখ্যা প্রায় ৭ ট্রিলিয়ন। স্প্যামিং এর জন্য সরকারী ও ইন্টারনেট সেবাদানকারী প্রতিষ্ঠান সমূহের খরচ বেড়ে গেছে, কমেছে উৎপাদনশীলতা। দূর্নীতির এই মহাপ্লাবনের সঙ্গে মানিয়ে নিতে তাদের অতিরিক্ত ক্ষমতা যোগ করতে বাধ্য করা হয়েছে। স্প্যামিং অনেক বিচারব্যবস্থায় শাস্তিযোগ্য অপরাধ। যে ব্যক্তি ইলেকট্রনিক স্প্যাম করেন তাকে স্প্যামার বলা হয়।
ভবিষ্যৎ

ভবিষ্যৎ হল সময় যা বর্তমান সময়ের পরে ঘটবে। এর আগমনকে সময়ের অস্তিত্ব এবং পদার্থবিজ্ঞানের আইনের কারণে অনিবার্য বলে মনে করা হয়। বাস্তবতার আপাত প্রকৃতি এবং ভবিষ্যতের অনিবার্যতার কারণে বর্তমানে বিদ্যমান ও পরবর্তীতে থাকবে এরুপ বস্তুকে চিরস্থায়ী, অর্থাৎ যা চিরকাল থাকবে বা ক্ষণস্থায়ী, অর্থাৎ যা শেষ হবে এই ২ শ্রেণিতে ভাগ করা যায়। ভবিষ্যৎ এবং অনন্তকালের ধারণা দর্শন, ধর্ম ও বিজ্ঞানের প্রধান বিষয় হয়েছে এবং যার সংজ্ঞা অবিতর্কিতভাবে বর্ণনা করতে অনেক বিজ্ঞানী ব্যর্থ হয়েছেন। পশ্চিমাদের সময়ের রৈখিক ধারণা অনুসারে বলা হয়েছে, ভবিষ্যৎ হল বহমান টাইমলাইনের একটি অংশ যা পূর্ব আকাঙ্ক্ষিত। স্পেশাল রিলেটিভিটিতে ভবিষ্যৎকে পরম ভবিষ্যৎ বা ভবিষ্যতের লাইট কোণ হিসেবে বিবেচনা করা হয়েছে। সময়ের দর্শনের বর্তমানবাদ হল শুধুমাত্র বর্তমানের বিদ্যমানতা ও ভবিষ্যৎ ও অতীতের অস্তিত্বহীনতার বিশ্বাস। অনেক নবী, ঈশ্বরীয় দূত ও দৈবজ্ঞ এর ন্যায় ধর্মীয় ব্যক্তিত্বগণ ভবিষ্যৎ দেখার ক্ষমতা দাবি করেছেন। পূর্বেকার মানুষের স্বর্গীয় বিষয়বস্তু নিয়ে পর্যবেক্ষণই ভবিষ্যৎ পূর্বাভাস ও ভবিষ্যদ্বাণী নির্ণয়ের সংগঠিত প্রচেষ্টার জন্ম দিয়েছে। ভবিষ্যৎবিদ্যা বা ফিউচারিজ্ম হল সম্ভাব্য ভবিষ্যৎ নির্ণয় সম্পর্কিত বিজ্ঞান, কলা ও চর্চা। বর্তমান বিজ্ঞানীরা একমুখী ভবিষ্যৎ নির্ণয়ের থেকে বিপরীত ও বহুমুখী ভবিষ্যৎ নির্ণয়ের গুরুত্বে বেশি জোর দিয়ে থাকেন। ভবিষ্যতের ধারণা সাংস্কৃতিক ক্ষেত্রে ব্যাপকভাবে অন্বেষণ করা হয়েছে, যেমন বিংশ শতাব্দীর ভবিষ্যৎবাদ আন্দোলন। পূর্বাভাস হল কোনো অনিয়ন্ত্রিত অবস্থায় সম্ভাব্য ফলাফলের অনুমানের প্রক্রিয়া। আবহাওয়া, ভূমিকম্প, যান চলাচল, কর্মক্ষেত্র ইত্যাদি বিভিন্ন ক্ষেত্রে পূর্বাভাস দেওয়া হয়ে থাকে। Simandan, D., 2018. Wisdom and foresight in Chinese thought: sensing the immediate future. Journal of Futures Studies. 22(3), pp. 35-50. https://doi.org/10.6531/JFS.2018.22(3).00A35 Encyclopædia of religion and ethics. Edinburgh: T. & T. Clark. Page 335–337.
আধুনিক বিবর্তনিক সংশ্লেষণ

আধুনিক সংশ্লেষণ  ব্যাপকভাবে গৃহীত বিংশ শতাব্দীর একটি যৌথ গাণিতিক কাঠামো  যা চার্লস ডারউইন ও গ্রেগর মেন্ডেলের ধারনার মিলনসাধন ঘটায় এবং   বিকাশকে জীববিজ্ঞানের কেন্দ্রীয় শাখায়  প্রতিষ্ঠিত করে। যদিও ভ্রূণতত্ত্বকে  প্রারম্ভিকভাবে বিংশ শতাব্দীর আধুনিক সংশ্লেষণ মধ্যে একত্রিত করা হয়নি তার জন্য ১৯৭০ সালে জিন ম্যানিপুলেশন কৌশল উন্নয়ন, আণবিক পর্যায়ে গঠন কৌশল বোধগম্যতা বৃদ্ধি, এবং বিবর্তনের আধুনিক সংশ্লেষণের উত্তরসূরী, বিবর্তনীয় ডেভেলপমেন্টাল বায়োলজি সৃষ্টির অপেক্ষা করতে হয়েছিল। ঊনবিংশ শতকের  ডারউইন ও মেন্ডেলীয় বংশগতিবিদ্যার সাহায্যে প্রাকৃতিক নির্বাচনের ধারণা ১৯১৮ এবং ১৯৩২  এর মধ্যে, রোনাল্ড ফিশার, জে. বি. এস. হ্যালডেন এবং সিওয়াল রাইট  দ্বারা প্রতিষ্ঠিত হয়। এর মধ্যে রোনাল্ড ফিশার ছিলেন পপুলেশন জেনেটিক্স এর তিন প্রতিষ্ঠাতার একজন।   আধুনিক সংশ্লেষণ বিংশ শতাব্দীর প্রথম দিকের বছরগুলোতে জীববিজ্ঞানীদের মধ্যে শ্রেনিকরণ ও দুর্বল যোগাযোগ দ্বারা সৃষ্ট দুর্বোধ্যতা এবং সন্দেহ সমাধান করে। মূল জিজ্ঞাসা ছিল মেন্ডেলীয়  বংশগতিবিদ্যা প্রাকৃতিক নির্বাচনের মাধ্যমে ক্রমবিবর্তনের সাথে সহাবস্তান করতে পারবে কি না। দ্বিতীয় প্রশ্ন ছিল  জীবাশ্মবিদদের দেখা ম্যাক্রোবিবর্তনের বড়মাপের পরিবর্তনগুলো সাধারণ জনগোষ্ঠীর মাইক্রোবিবর্তন দ্বারা ব্যাখ্যা করা  যাবে কি না। জিনবিজ্ঞানী, যারা প্রাকিতিক পরিবেশ এবং পরীক্ষাগার জনসংখ্যার চর্চা করে,তারা আধুনিক সংশ্লেষণের পক্ষে প্রমাণ দিয়েছেন। এই গবেষণায় বিবর্তন তত্ত্বের জন্য অপরিহার্য ছিল। সংশ্লেষণ জীববিজ্ঞানের বিভিন্ন শাখা যা বিচ্ছিন্ন হয়ে পড়েছিল, বিশেষ করে জেনেটিক্স, কোষবিদ্যা, সিসটেম্যাটিক্স, উদ্ভিদবিদ্যা, অঙ্গসংস্থানবিদ্যা, বাস্তুসংস্থান এবং জীবাশ্ববিজ্ঞান এদের একত্রিত করে।  ১৯৪২ সালে জুলিয়ান হাক্সলি তার বই “ইভোলিউশনঃ দি মডার্ন সিনথেসিস” এ আধুনিক সংশ্লেষণ  শব্দটি প্রথম ব্যবহার করেন ।
দাড়িয়াবান্ধা

দাড়িয়াবান্ধা বাংলাদেশের গ্রামীণ খেলাধুলার মধ্যে একটি পরিচিত খেলা। এ দেশের সর্বত্র স্থানীয় নিয়ম কানুন অনুযায়ী এ খেলা হয়ে থাকে। জাতীয় রিক্রিয়েশন এ্যাসোসিয়েশন বাংলাদেশের জন্য এ খেলার গ্রহণ যোগ্য আইন কানুন প্রণয়ন করেছে। প্রায় সব এলাকার শিশুরাই এ খেলাটি খেলতে পছন্দ করে। ছেলে, মেয়ে, এমনকি বড়দেরও এ খেলায় অংশ নিতে দেখা যায়। এ খেলার মাঠটি ৫০ ফুট লম্বা ও ২০ ফুট প্রস্থে, মাঝখানে সমান্তরাল ৫০ ফুট লম্বা ও ১ ফুট চওড়া একটি লাইন থাকবে। ১ ফুট অন্তর আড়াআড়ি ৪টি লাইনে সমগ্র কোর্টটি ১০ইঞ্চি/১০টি খোপে ভাগ করা থাকবে। আড়াআড়ি ৬টি লাইন ১ ফুট চওড়া হবে। প্রত্যেক দলে ৬ জন করে খেলোয়াড় থাকে। টস করে আক্রমণকারী ও প্রতিরক্ষাকারী স্থির করা হয়। ২৫ মিনিট খেলা, ৫ মিনিট বিশ্রাম, পুনরায় ২৫ মিনিট খেলা-এই নিয়মে খেলা চলে। খেলার সময় একজন মারা পড়লে অন্যদলের অর্ধাংশ আক্রমণ করার সুযোগ পাবে। খেলায় একজন রেফারী ৬ বা ১২ জন দাড়িয়া জজ ও ২ জন স্কোরার থাকে। খেলার ফলাফল অমীমাংসিত থাকলে ১০-১-১০ মিনিট পুনরায় খেলে খেলার ফলাফল নির্ধারিত করা যায়। প্রথমে মাটিতে দাগ কেটে ঘর তৈরি করা হয়। ঘর দেখতে অনেকটা ব্যাডমিন্টনের কোর্টের মতো। দুই দলে চার-পাঁচজন করে খেলোয়াড় হলে জমে। কম হলেও দুজন করে খেলোয়াড় লাগবেই। সমতলভূমিতে কোদাল দিয়ে দাগ কেটে ঘর কাটা যায়। বর্গাকার একটি ঘরে সামনে-পেছনে সমান দূরত্বে দুটি করে দাগ কাটতে হয়। এ দুই দাগের মাঝে এক হাত পরিমাণ জায়গা রাখতে হয়। এগুলোকে বলে আড়া কোর্ট। দুটি আড়া কোর্ট জোড়া দিয়ে মাঝখানে একটি কোর্ট তৈরি করা হয়। মাঝখানের এই কোর্টকে বলে 'খাড়া কোর্ট'। খেলোয়াড় যত বেশি হবে, কোর্টের সংখ্যাও তত বাড়বে। প্রতিটি আড়া কোর্টে একজন করে খেলোয়াড় দাঁড়ায়। এখানেই দাঁড়িয়ে অন্য দলের খেলোয়াড়দের ঘরের ভেতর ঢুকতে বাধা দেয়। কোর্টের ওপর বা ঘরের ভেতর অন্য দলের খেলোয়াড়কে ছুঁতে পারলে সে মারা পড়ে। তবে ছোঁয়া দেওয়ার পরে তাকে তার নির্ধারিত স্থানে দাড়িয়ে থাকতে হবে প্রমাণ করার জন্য, সে দাগে পা দিয়ে ছোঁয়া দিলে তা অবৈধ হিসেবে বিবেচিত হবে। অর্থাৎ তার ছোঁয়াটির জন্য কেউ মারা পড়বে না। সামনের খেলোয়াড় তার পেছনের খাড়া কোর্ট পুরোটাই ব্যবহার করতে পারে। যে দল খেলার সুযোগ পায়, তারা প্রত্যেকে সামনের ঘর দিয়ে ঢুকে পেছনের ঘর দিয়ে বেরোতে থাকে। সব ঘর পেরোনোর পর আবার পেছনের ঘর থেকে সামনে আসে। কোর্টে দাঁড়িয়ে থাকা অন্য দলের খেলোয়াড়দের ছোঁয়া বাঁচিয়ে একজন ফিরে আসতে পারলে গেম হয়। যারা কোর্টে দাঁড়িয়ে থাকে, তাদের খেলোয়াড়দের কারো পা যদি দাগে পড়ে তবে তারা ঘর ছেড়ে দেয়। অন্য দল ঘরে দাঁড়ানোর সুযোগ পাবে। এভাবে অনেক সময় ধরে খেলাটি খেলা যায়। দাড়িয়াবান্ধার কোর্টের সঠিক কোনো মাপ নেই। একজন খেলোয়াড় দৌড়ে কতটুকু ঘর সামলাতে পারবে, তার ওপর ভিত্তি করে ঘর কাটা হয়। তবে সব ঘরের গঠন একই থাকে। কানামাছি বউচি চোর পুলিশ (খেলা) বরফ-পানি এক্কাদোক্কা ওপেন টু বাইস্কোপ বাংলাদেশের খেলাধুলা, রশীদ হায়দার, বাংলা একাডেমী উইকিমিডিয়া কমন্সে দাড়িয়াবান্ধা সংক্রান্ত মিডিয়া রয়েছে।
জিয়াউর রহমান (চাঁপাইনবাবগঞ্জের রাজনীতিবিদ)

জিয়াউর রহমান বাংলাদেশ আওয়ামী লীগের একজন রাজনীতিবিদ ও চাঁপাইনবাবগঞ্জ-২ আসনের সাবেক সংসদ সদস্য। জিয়াউর ১৯৫২ সালের ৭ ডিসেম্বর চাঁপাইনবাবগঞ্জ জেলার গোমস্তাপুর উপজেলাস্থ রহনপুর পৌরসভার শেখপাড়া এলাকার এক মধ্যবিত্ত পরিবারে জন্মগ্রহণ। তার পিতার নাম রিয়াজউদ্দিন আহামদ এবং মাতা নুরজাহান বেগম। তার স্ত্রী কাশমেরী রহমান একজন গৃহিণী। জিয়াউরের মোট ৩ সন্তান, তাদের নাম সানজিদা রহমান (জেমি); ফাহমিদা রহমান(জুলি); রাজীব আহমদ জয়। জিয়াউর ১৯৭০ সালে রহনপুর এ. বি. সরকারি উচ্চ বিদ্যালয় থেকে মাধ্যমিক পাশ করেন। ১৯৭৩ সালে তিনি রহনপুর ইউসুফ আলী ডিগ্রী কলেজ থেকে উচ্চ মাধ্যমিক পাশ করেন। ২০০৯ সালের নবম জাতীয় নির্বাচনে আওয়ামী লীগের হয়ে চাঁপাইনবাবগঞ্জ-২ আসনে অংশগ্রহণ করে সংসদ সদস্য নির্বাচিত হন। নবম জাতীয় জাতীয় সংসদ সদস্য থাকাকালীন সময় তিনি তৎকালীন গণপ্রজাতন্ত্রী বাংলাদেশ সরকারের শিক্ষা সংক্রান্ত স্থায়ী কমিটির সদস্য ছিলেন। ২০২৩ সালের চাঁপাইনবাবগঞ্জ-২ আসনের উপ-নির্বাচনে তিনি আওয়ামী লীগের হয়ে সংসদ সদস্য মনোনীত হন। ২০২৪ সালের দ্বাদশ জাতীয় সংসদ নির্বাচনে তিনি চাঁপাইনবাবগঞ্জ-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান। বাংলাদেশ সরকার ১৯৯৭ সালে রহনপুর ইউনিয়ন কে রহনপুর পৌরসভা হিসেবে পুনর্গঠন করার সিদ্ধান্ত নিলে জিয়াউর রহমানকে রহনপুর পৌরসভার প্রথম প্রশাসক নির্বাচিত করেন। পরবর্তিতে ১৯৯৯ সালে তিনি রহনপুর পৌরসভার প্রথম চেয়ারম্যান নির্বাচিত হন। উদ্ধৃতি ত্রুটি: <ref> ট্যাগ বৈধ নয়; অআ নামের সূত্রটির জন্য কোন লেখা প্রদান করা হয়নি "List of 9th Parliament Members Party Wise (Bangla)" (পিডিএফ)। Bangladesh Parliament। Bangladesh Parliament। ১৩ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৭।  "9th Parliament Committees Name"। parliament.gov.bd। Bangladesh Parliament। ২০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৭।  "চাঁপাইনবাবগঞ্জ- ২ আসনে বিজয়ী জিয়াউর রহমান"। নাচোল নিউজ (ইংরেজি ভাষায়)। ২০২৩-০২-০১। সংগ্রহের তারিখ ২০২৩-০৩-১৬।  "সংসদ ভেঙে দিয়েছেন রাষ্ট্রপতি"। বিডিনিউজ টোয়েন্টিফোর ডটকম। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।  "যা আছে সংসদ ভেঙে দেওয়ার সারসংক্ষেপে"। বাংলা ট্রিবিউন। ৬ আগস্ট ২০২৪। ১৭ আগস্ট ২০২৪ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০২৪।